b'\n_START_ARTICLE_\nHipokampus (mitologija)\n_START_PARAGRAPH_\nHipokampus ali hipokamp tudi hipokampoi (mno\xc5\xbeina hipokampi ali hipokampi, gr\xc5\xa1ko \xe1\xbc\xb1\xcf\x80\xcf\x80\xcf\x8c\xce\xba\xce\xb1\xce\xbc\xcf\x80\xce\xbf\xcf\x82, od \xe1\xbc\xb5\xcf\x80\xcf\x80\xce\xbf\xcf\x82, "konj" in \xce\xba\xce\xac\xce\xbc\xcf\x80\xce\xbf\xcf\x82, "morska po\xc5\xa1ast" ) je mitolo\xc5\xa1ko bitje, ki ga poznata fenicijska in gr\xc5\xa1ka mitologija, \xc4\x8deprav je ime, s katerim je poznano, zgolj gr\xc5\xa1ko. Sprejet je bil tudi v etru\xc5\xa1\xc4\x8dansko mitologijo. Hipokampus je po navadi prikazan kot zgornji del konja s spodnjim delom ribe.\n_START_SECTION_\nFenicija in Lidija\n_START_PARAGRAPH_\nKovanci, ki so se kovali v Tiru okoli 4. stoletja pred na\xc5\xa1im \xc5\xa1tetjem ka\xc5\xbeejo, da je zavetnik, bog Melkart, jahal na krilatem hipokampusu in so ga spremljali delfini. Kovanci iz istega obdobja iz Biblosa ka\xc5\xbeejo potapljanje hipokampusa pod galejo. _NEWLINE_Zlati morski konj je bil odkrit v zakladu iz kraljevine Lidije v Mali Aziji iz 6. stoletja pred na\xc5\xa1im \xc5\xa1tetjem.\n_START_SECTION_\nEtru\xc5\xa1\xc4\x8dani\n_START_PARAGRAPH_\nHipokampusi se pojavljajo s prvo orientalizirano fazo etru\xc5\xa1\xc4\x8danske civilizacije: ostajajo tema etrurskih grobnih stenskih poslikav in reliefov , kjer so v\xc4\x8dasih opremljeni s krili, kot v vodnjaku Trevi. Katherine Shepard je v tej temi na\xc5\xa1la etru\xc5\xa1\xc4\x8dansko vero v morsko potovanje na drugi svet.\n_START_SECTION_\nPikti\n_START_PARAGRAPH_\nMorski konj se pojavlja tudi v piktskih kamnitih rezbarijah na \xc5\xa0kotskem. Simbolika rezbarstva (znana tudi kot "Piktske po\xc5\xa1asti") ni znana. \xc4\x8ceprav je podoben, vendar ne enak kot rimski morski konj, ni jasno ali ta slika izhaja iz slik, ki so jih prevzeli od Rimljanov ali pa so imeli prostor v zgodnji piktski mitologiji.\n_START_SECTION_\nSrednji vek, renesansa in sodobnost\n_START_PARAGRAPH_\nMitski hipokampus je bil uporabljen kot heraldi\xc4\x8dni emblem, zlasti od renesanse dalje, najpogosteje oklepih ljudi in krajih s pomorskimi zdru\xc5\xbeenji. Vendar pa se v blazonu izrazi hipokamp in hipokampus nana\xc5\xa1ajo na prave \xc5\xbeivali, imenovane morski konji\xc4\x8dek, izraz morski konj pa se nana\xc5\xa1a na mitolo\xc5\xa1ko bitje. Omenjeni hibridi rib se redko pojavljajo. _NEWLINE_Morski konj je tudi skupna podoba v renesan\xc4\x8dni in post-renesan\xc4\x8dni umetnosti, na primer v fontani Trevi, ki je iz leta 1732._NEWLINE_Krilati hipokampus je bil uporabljen kot simbol za Air France od ustanovitve leta 1933 (podedovan od svojega predhodnika Air Orient); se danes pojavlja na ohi\xc5\xa1ju motorjev letal Air France._NEWLINE_Bronasti hipokampoi se pojavijo v Dublinu, Leinsterju na Irskem na svetilkah ob kipu Henrya Grattana in na Grattanovem mostu.'